A határozati javaslat elfogadásához

egyszerű többség szükséges!

**3.sz. Előterjesztés**

**HARC Község ÖnkormányzatA KÉPVISELŐ-TESTÜLETÉNEK**

2019. szeptember 26. napján 18.00 órakor tartandó rendes, nyilvános ülésére

**Tárgy: Tájékoztatás a lejárt határidejű határozatok végrehajtásáról és a két ülés között eltelt eseményekről**

**Előterjesztő: Tóth Gábor** polgármester

**Előterjesztést készítette: Fehérné Makk Anita** igazgatási ügyintéző

**Törvényességi ellenőrzést végezte: dr. Herczig Hajnalka** jegyző

**Tisztelt Képviselő-testület!**

* Az 52/2019. (VI.27.) határozat a Harci Kincsesláda Óvoda és Mini Bölcsőde 2018/2019. nevelési évéről szóló beszámoló jóváhagyására vonatkozott.
* Az 53/2019. (VI.27.) határozat a Harci Óvodáért Közalapítvány 2018. évi beszámolójának jóváhagyására vonatkozott.
* Az 54/2019. (VI.27.) határozat a lejárt határidejű határozatok elfogadására vonatkozott.
* Az 55/2019. (VI.27.) határozat a Jövőnk Energiája Térségfejlesztési Alapítvány által meghirdetett pályázaton való részvételre vonatkozott. A „Harc Község Konyhájának fejlesztése” című pályázat beadásra került, elbírálása megtörtént. Az Alapítvány 100 %-os intenzítással támogatja a pályázatot.
* Az 56/2019. (VI.27.) határozat a Jövőnk Energiája Térségfejlesztési Alapítvány által meghirdetett pályázaton való részvételre vonatkozott. A „Települési autóbusz megállóhely áthelyezése” pályázat beadásra került, elbírálása megtörtént. Az Alapítvány tartaléklistára helyezte a pályázatot.
* Az 57/2019. (VI.27.) határozat az éven belüli hitel felvételére vonatkozott. A hitelfelvétel intézése folyamatban van.
* Az 58/2019. (VI.27.) határozat a Szekszárd Megyei Jogú Város Önkormányzata Egészségügyi Gondnokságának 2018. évi beszámolójának tudomásul vételére vonatkozott.
* Az 59/2019. (VI.27.) határozat az E.R.Ö.V. Víziközmű Zrt. által a víziközmű-rendszert érintően 2020. évben javasolt beruházási, felújítási és pótlási terv jóváhagyására vonatkozott. A határozat a E.R.Ö.V. Zrt. részére megküldésre került.
* A 60/2019. (VI.25.) határozat az E.R.Ö.V. Víziközmű Zrt. által a szennyvíz víziközmű-rendszert érintően 2020. évben javasolt beruházási, felújítási és pótlási terv jóváhagyására vonatkozott. A határozat a E.R.Ö.V. Zrt. részére megküldésre került.
* A 61/2019. (VI.27.) határozat a VP-6-7.2.1.2-16 azonosítószámú, Egyedi szennyvízkezelés megnevezésű projekt tervezői feladatainak ellátására ajánlattételi eljárás kiírására vonatkozott. A tervezői feladatellátásra három ajánlat érkezett. A Gemenc Bau Kft. ajánlata elfogadásra került, a vállalkozóval a szerződéskötés megtörtént.
* A 62/2019. (VI. 27.) határozat a Tolna Megyei Kormányhivatal TOB/22/577-1/2019. törvényességi felhívására vonatkozott. A Szervezeti és Működési Szabályzat rendeletmódosítás a Kormányhivatal részére megküldésre került.
* A 63/2019. (VI.27.) határozat a JETA-79-2018 Felújítási munkák a harci temetőben című projekt építési kivitelezőjének kiválasztására vonatkozott. Az építési kivitelező kiválasztása megtörtént, a vállalkozóval a szerződéskötés megtörtént. Az építési, felújítási munkák megkezdődtek.
* A 64/2019. (VI.27.) határozat a JETA-80-2018 Harc község települési közvilágítás-fejlesztés projekt építési kivitelezőjének kiválasztására vonatkozott. A kivitelezővel a szerződéskötés megtörtént.
* A 65/2019. (VII.30.) határozat a települési önkormányzatok szociális célú tüzelőanyag vásárlásához kapcsolódó támogatásra pályázat beadására vonatkozott. A pályázat elbírálása megtörtént, az önkormányzat 62 erdei m3 tűzifa vásárlására nyert támogatást. A fa megvásárlása folyamatban van.
* A 66/2019. (VII.30.) határozat a Kölesdi Közös Önkormányzati Hivatal létrehozásáról szóló megállapodás módosítására vonatkozott.
* A 67/2019. (VII.30.) határozat a Badacsonytomaj 1498, illetve 1500 hrsz-ú ingatlan esetében az elővásárlási jog gyakorlására vonatkozott. A határozat Bátaszék Város Önkormányzatának megküldésre került.
* A 68/2019. (VII.30.) határozat a Kölesdi Közös Önkormányzati Hivatal ügyrendi és kiadmányozási szabályzatának jóváhagyására vonatkozott.
* A 69/2019. (VII.30.) határozat a „VP-6-7.2.1.2-16” Egyedi szennyvízkezelés projekt tervezési feladatok kivitelezőjének kiválasztására vonatkozott. A tervezői feladatellátásra három ajánlat érkezett. A Gemenc Bau Kft. ajánlata elfogadásra került, a vállalkozóval a szerződéskötés megtörtént.
* A 70/2019. (VII.30.) határozat a helyi választási bizottság tagjainak és póttagjainak megválasztására vonatkozott. A bizottsági tagok értesítése megtörtént. A helyi választási bizottság megkezdte munkáját.

Tájékoztatás a két ülés között történt eseményekről: szóbeli előterjesztés

Kérem a Képviselőket, hogy a lejárt határidejű határozatok állásáról és a két ülés között történt eseményekről szóló tájékoztatást megtárgyalni, majd elfogadni szíveskedjenek.

Szükséges többség: egyszerű többség

*Határozati javaslat:*

**…/2019. (IX.26.) önkormányzat határozat**

**A lejárt határidejű határozatok elfogadásáról**

Harc Község Önkormányzata Képviselő-testülete

a polgármester lejárt határidejű határozatokról, valamint a két ülés között történt eseményekről szóló tájékoztatását további feladat-meghatározás nélkül elfogadja.

Felelős: Tóth Gábor polgármester

Határidő: azonnal

Határozatról értesül: Irattár

Harc, 2019. szeptember 25. Tóth Gábor sk. polgármester